**สิทธิ หน้าที่ ของสมาชิก การให้บริการและสวัสดิการของสหกรณ์ออมทรัพย์ครูชัยภูมิ จำกัด**

**กฎหมาย ระเบียบ ที่เกี่ยวข้องกับสมาชิกสหกรณ์และการดำเนินงานของสหกรณ์**

1. พระราชบัญญัติสหกรณ์ พ.ศ.2552 และ ฉบับแก้ไขเพิ่มเติม ฉบับที่ 2 พ.ศ.2553
2. คำสั่งนายทะเบียนสหกรณ์
3. คำแนะนำนายทะเบียนสหกรณ์
4. ข้อบังคับของสหกรณ์
5. ระเบียบของสหกรณ์
6. มติที่ประชุมคณะกรรมการดำเนินการ
7. ประกาศของสหกรณ์
8. กฎหมายอื่นที่เกี่ยวข้อง เช่น กฎหมายแพ่งและพาณิชย์ กฎหมายแรงงาน กฎหมายการฟอกเงิน ประมวลรัษฎากร เป็นต้น

**สิทธิและหน้าที่ของสมาชิกสหกรณ์**

1. สมัครเป็นสมาชิกสหกรณ์ ต้องชำระค่าธรรมเนียมแรกเข้า และค่าหุ้นรายเดือนโดยหัก ณ ที่จ่าย
2. สิทธิในการเลือกตั้งผู้แทนสมาชิก คณะกรรมการดำเนินการของสหกรณ์ และคณะกรรมการบริหารกลุ่มสมาชิก
3. ได้รับสวัสดิการ ตั้งแต่เกิด จนเสียชีวิต
4. ได้รับบริการจากสหกรณ์ ได้แก่ รับฝากเงิน เงินกู้จากสหกรณ์
5. สินปีบัญชี ได้รับเงินปันผลตามหุ้นที่ตนมีอยู่ในสหกรณ์ และเงินเฉลี่ยคืนตามส่วนธุรกิจ (ดอกเบี้ยเงินกู้ ที่สมาชิกจ่ายให้แก่สหกรณ์ จะได้คืนตามสัดส่วน) ตามอัตราที่ที่ประชุมใหญ่อนุมัติ

**รายงานสภาพกิจการ และผลการดำเนินงาน ณ 31 มกราคม 2561**

|  |  |  |  |  |  |
| --- | --- | --- | --- | --- | --- |
| **สภาพกิจการสหกรณ์** | | | | | |
| **ผลการดำเนินงาน มกราคม 2561** | | | | | |
|  | **ยกมา ต้นปี (1 ต.ค. 60)** | | **ณ 31 ม.ค.61** | | **เพิ่ม(ลด)** |
| จำนวนสมาชิกสามัญ | 10,218 |  | 10,348 |  | **130** |
| จำนวนสมาชิกสมทบ | 350 |  | 361 |  | **11** |
| **รวม** | **10,568** |  | **10,709** |  | **141** |
| ทุนเรือนหุ้นสมาชิกสามัญ | 3,739,035,730.00 | | 3,850,898,990.00 | | 111,863,260.00 |
| ทุนเรือนหุ้นสมาชิกสมทบ | 38,510,800.00 | | 41,284,600.00 | | 2,773,800.00 |
| **รวม** | **3,777,546,530.00** | | **3,892,183,590.00** | | **114,637,060.00** |
| ทุนสำรอง | **416,875,275.10** | | **454,078,531.72** | | **37,203,256.62** |
| ทุนดำเนินงาน | **3,715,800,932.47** | | **14,102,416,773.08** | | **386,615,840.61** |
| **เงินรับฝาก** |  |  |  |  |  |
| เงินฝากประจำ | 3,056.61 | | 3,142.10 | | **85.49** |
| เงินฝากออมทรัพย์/ออมทรัพย์พิเศษ/จากสหกรณ์อื่น | 3,417,359,780.70 | | 3,590,872,006.40 | | **173,512,225.70** |
|  |  | |  | |  |
| **เงินให้กู้แก่สมาชิก** |  |  |  |  |  |
| ฉุกเฉิน | 1,166,760,877.85 | | 1,201,599,360.11 | |  |
| ฉุกเฉิน ฌาปนกิจสงเคราะห์ |  |  | 197,900.00 | |  |
| สามัญ | 11,103,929,844.55 | | 11,431,017,365.26 | |  |
| พิเศษ | 1,165,211,795.43 | | 1,170,826,990.36 | |  |
| สสช. | 1,500,000.00 | | 1,710,000.00 | |  |
| **รวม** | **13,437,402,517.83** | | **13,805,351,615.73** | | **367,949,097.90** |
| เงินกู้ยืมสถาบันการเงิน | **5,675,568,349.66** | | **5,957,293,530.32** | | **281,725,180.66** |
| ประมาณการกำไร ณ 31 ม.ค.61 |  | |  | | **124,763,236.04** |
| เฉลี่ยต่อเดือน |  |  |  |  | **31,190,809.01** |
|  |  |  |  |  |  |

**สถานการณ์ทั่วไป ที่ส่งผลกระทบต่อสหกรณ์และสมาชิกสหกรณ์**

สหกรณ์ออมทรัพย์ครูชัยภูมิ จำกัด จัดอยู่ในกลุ่มสหกรณ์ออมทรัพย์ขนาดใหญ่ ที่มีทุนดำเนินการมากกว่า 5,000 ล้านบาท จะต้องอยู่ภายใต้เกณฑ์กำกับที่ทางราชการกำหนด ที่เข้มกว่าสหกรณ์ขนาดเล็ก ดังนี้

1. กำหนดอัตราดอกเบี้ยเงินรับฝาก ไม่เกินร้อยละ 4.50 ต่อปี

2. การจ่ายเงินกู้ให้สหกรณ์อื่น ไม่เกินร้อยละ 10 ของทุนเรือนหุ้นบวกทุนสำรอง

3. การจ่ายเงินปันผลไม่เกินร้อยละ 80 ของกำไรสุทธิ หลังหักเงินจัดสรรเป็นทุนสำรองและ

เงินบำรุงสันนิบาตสหกรณ์

4. สมาชิกสมทบ ต้องเป็นบิดา มารดา สามี ภรรยา หรือบุตรของสมาชิก เท่านั้น

(ถือบังคับใช้แล้ว)

**เกณฑ์กำกับที่ทางราชการกำหนด อยู่ระหว่างพิจารณาถือใช้**

1. อัตราหนี้สินต่อทุนของสหกรณ์ ไม่เกิน 1.5 เท่า (ปัจจุบัน 2.0 เท่า)

2. การดำรงสินทรัพย์สภาพคล่อง ไม่ต่ำกว่า 6 % (ปัจจุบัน 2.5%)

3. การตั้งค่าเผื่อหนี้สงสัยจะสูญ สำหรับการกู้วนซ้ำของสมาชิก ที่มีการกู่วนซ้ำน้อยกว่า 12 เดือน

จะส่งผลต่อค่าใช้จ่ายของสหกรณ์

4. สมาชิกสหกรณ์ เข้าระบบตรวจข้อมูลเครดิต หรือที่เรียกว่า “เครดิตบรูโร (Nation Credit Bureau)

**การให้บริการของสหกรณ์ที่สมาชิกจะได้รับจากการเป็นสมาชิก**

1. **การรับฝากเงิน** แยกเป็นประเภทรับฝากและอัตราดอกเบี้ย ดังนี้
   1. **ประเภทออมทรัพย์**

**สมาชิกสามัญ อัตราดอกเบี้ยร้อยละ 4.25 บาท/ปี**

**สมาชิกสมทบ อัตราดอกเบี้ยร้อยละ 4.00 บาท/ปี**

* 1. **ประเภทออมทรัพย์พิเศษ**

**สมาชิกสามัญ อัตราดอกเบี้ยร้อยละ 4.50 บาท/ปี**

**สมาชิกสมทบ อัตราดอกเบี้ยร้อยละ 4.25 บาท/ปี**

* 1. **รับฝากจากสหกรณ์อื่น**

**อัตราดอกเบี้ยร้อยละ 4.00 บาท/ปี**

1. **เงินให้กู้ยืม** แยกเป็นประเภทเงินกู้ การส่งชำระและอัตราดอกเบี้ย ดังนี้
   1. **เงินกู้เพื่อเหตุฉุกเฉิน กู้ได้ไม่เกิน 300,000 บาท**

**หน้าเค้าเตอร์ ส่งชำระ 120 งวด อัตราดอกเบี้ยร้อยละ 6.40 บาท/ปี**

**ATM ส่งชำระ 120 งวด อัตราดอกเบี้ยร้อยละ 6.40 บาท/ปี**

* 1. **เงินกู้สามัญ ใช้บุคคลค้ำประกัน วงเงินกู้ไม่เกิน 3,000,000 บาท**

**กู้ไม่เกิน 1,500,000 ส่งชำระไม่เกิน 240 งวด** เงินได้รายเดือนคงเหลือไม่น้อยกว่า ร้อยละ 5

**กู้ไม่เกิน 3,000,000 ส่งชำระไม่เกิน 300 งวด** เงินได้รายเดือนคงเหลือไม่น้อยกว่า ร้อยละ 10

ใช้บุคคลที่เป็นสมาชิกสามัญผู้ค้ำประกัน ดังนี้

* กู้ไม่เกิน 200,000 บาท ค้ำประกัน 1 คน
* กู้เกิน 200,000 บาท ไม่เกิน 400,000 บาท ค้ำประกัน 2 คน
* กู้เกิน 400,000 บาท ไม่เกิน 600,000 บาท ค้ำประกัน 3 คน
* กู้เกิน 600,000 บาท ไม่เกิน 1,000,000 บาท ค้ำประกัน 4 คน
* กู้เกิน 1,000,000 บาท ไม่เกิน 2,000,000 บาท ค้ำประกัน 5 คน
* กู้เกิน 2,000,000 บาท ไม่เกิน 3,000,000 บาท ค้ำประกัน 6 คน
* สมาชิก 1 คน ค้ำได้ไม่เกิน 6 สัญญา

**อัตราดอกเบี้ยร้อยละ 6.40 บาท/ปี**

* 1. **เงินกู้พิเศษ ใช้หลักทรัพย์ค้ำประกัน วงเงินกู้ไม่เกิน 5,000,000 บาท**

**กู้ไม่เกิน 2,500,000 ส่งชำระไม่เกิน 300 งวด**

**กู้เกิน 2.500,000 แต่ไม่เกิน 5,000,000 ส่งชำระไม่เกิน 400 งวด**

ใช้หลักทรัพย์ค้ำประกันที่และอาคาร ดังนี้

* กู้ไม่เกิน 3,000,000 บาท ราคาประเมินทางราชการของที่ดิน ไม่น้อยกว่าร้อยละ 20
* กู้ไม่เกิน 5,000,000 บาท ราคาประเมินทางราชการของที่ดิน ไม่น้อยกว่าร้อยละ 30

**อัตราดอกเบี้ยร้อยละ 6.40 บาท/ปี**

**สวัสดิการที่สมาชิกจะได้รับจากสหกรณ์ออมทรัพย์ครูชัยภูมิ จำกัด**

**1. สวัสดิการครบรอบวันคล้ายวันเกิด**

สมาชิกจะได้รับคนละ 1,000 บาท ทุกปี โดยจะโอนเข้าบัญชีเงินฝากของสมาชิกที่เปิดบัญชีไว้ที่

สหกรณ์ หลังวันเกิดภายใน 30 วัน หากสมาชิกไม่มีบัญชีเงินฝากกับสหกรณ์ ให้แจ้งขอรับเงินเป็นหนังสือต่อคณะกรรมการดำเนินการ เพื่อขอรับเป็นเงินสดภายในระยะเวลา 60 วัน หลังจากครบรอบวันเกิด

- สมาชิกผู้มีสิทธิ์ได้รับเงินนี้ จะต้องไม่เป็นผู้ผิดนัดชำระหนี้ ไม่ว่าจะเป็นเงินต้น หรือดอกเบี้ย

และผิดนัดส่งค่าหุ้น (กรณีประนอมหนี้ และชำระหนี้ได้ตามข้อตกลง ไม่ถือว่าเป็นผู้ผิดนัดชำระหนี้เพื่อการนี้)

**2. สวัสดิการสมาชิกเกษียณ หรือลาออกจากงาน**

- สหกรณ์จ่ายให้ตามอายุการเป็นสมาชิก ปีละ 500 บาท

- การนับอายุการเป็นสมาชิก ถ้าเศษของปีเกิน 6 เดือน ให้นับเป็น 1 ปี

- สมาชิกผิดนัดชำระหนี้ หรือผิดนัดชำระหนี้ตามข้อตกลงในการประนอมหนี้

หรือผิดนัดการส่งเงินค่าหุ้นในปีใด ไม่ให้ได้รับเงินสวัสดิการนี้ในปีนั้น

- การคำนวณเงินสวัสดิการ ให้นำจำนวนปีที่เป็นสมาชิก (ยกเว้นปีที่ผิดนัดชำระหนี้)

- สมาชิกเกษียณ หรือลาออกระหว่างปีต้องยื่นเรื่องขอรับเงินต่อสหกรณ์ภายใน 120 วัน

นับแต่วันที่เกษียณ หรือลาออก ตามแบบที่สหกรณ์กำหนดพร้อมหลักฐานประกอบ

- สมาชิกเกษียณ หรือลาออก ณ วันสิ้นปีงบประมาณ สหกรณ์จะโอนเข้าบัญชีของสมาชิก

ให้มารับได้ตั้งแต่วันที่ 4 ตุลาคม ของทุกปี

- เงินสวัสดิการนี้ ไม่ถือเป็นมรดก สหกรณ์จะจ่ายให้บุคคลตามลำดับ คือ สมาชิก คู่สมรส

บุตร บิดามารดา ตามลำดับ

**3. การเบิกจ่ายเงินสวัสดิการสมาชิกผู้สูงอายุ**

- สมาชิกสหกรณ์ผู้สูงอายุ ผู้ที่จะมีสิทธิ์ได้รับเงินสวัสดิการนี้ ต้องมีคุณสมบัติ ดังนี้

\* เป็นสมาชิกสหกรณ์มาแล้วไม่น้อยกว่า 5 ปี และ

\* เป็นสมาชิกชั้นดี ไม่เคยผิดนัดชำระหนี้ไม่ว่าเงินต้นหรือดอกเบี้ย และ

\* ไม่เคยเป็นผู้ประนอมหนี้ในรอบปีการเงินที่ผ่านมา และถึงวันที่มีสิทธิ์รับเงินสวัสดิการ

- การนับอายุการเป็นสมาชิก ให้นับตั้งแต่วันที่สหกรณ์รับเข้าเป็นสมาชิก ถึงวันสิ้นปีการเงินนั้น ๆ สมาชิกที่โอนสมาชิกจากสหกรณ์อื่น ไม่นับรวมอายุการเป็นสมาชิกเดิม

- การจ่ายเงินสวัสดิการสมาชิกผู้สูงอายุ โดยให้จ่ายตามหลักเกณฑ์ ดังนี้

1. สมาชิกผู้สูงอายุ อายุครบ 65 ปี สหกรณ์จ่ายให้ 5,000 บาท

2. สมาชิกผู้สูงอายุ อายุครบ 70 ปี สหกรณ์จ่ายให้ 7,000 บาท

3. สมาชิกผู้สูงอายุ อายุครบ 75 ปี สหกรณ์จ่ายให้ 9,000 บาท

4. สมาชิกผู้สูงอายุ อายุครบ 80 ปี สหกรณ์จ่ายให้ 12,000 บาท

5. สมาชิกผู้สูงอายุ อายุครบ 85 ปี สหกรณ์จ่ายให้ 14,000 บาท

6. สมาชิกผู้สูงอายุ อายุครบ 90 ปี สหกรณ์จ่ายให้ 16,000 บาท

7. สมาชิกผู้สูงอายุ อายุครบ 95 ปี สหกรณ์จ่ายให้ 19.000 บาท

8. สมาชิกผู้สูงอายุ อายุครบ 100 ปี สหกรณ์จ่ายให้ปีละ 21,000 บาท

- เงินสวัสดิการนี้ ไม่ถือว่าเป็นเงินมรดก สหกรณ์ย่อมทรงไว้ซึ่งสิทธิที่จะจ่ายให้บุคคลตามลำดับ ดังนี้

(1) สมาชิก

(2) คู่สมรส

(3) บุตร

(4) บิดา – มารดา

(5) ผู้อุปการะหรือผู้ให้การอุปการะ ซึ่งสมาชิกได้แสดงเจตนาไว้

มติของคณะกรรมการ ในการดำเนินการอนุมัติจ่าย ไม่ว่ากรณีใด ๆ ถือว่าเป็นอันที่สิ้นสุด จะนำไปฟ้องร้องมิได้

- **การรับเงิน**

สหกรณ์แจ้งให้สมาชิกเพื่อรับเงินสวัสดิการเมื่อสมาชิกมีอายุครบตามเกณฑ์ตามอายุ และ จะโอนเงินสวัสดิการเข้าบัญชีของสมาชิก ภายใน 30 วัน นับตั้งแต่วันที่สหกรณ์ได้แจ้งให้สมาชิกได้ทราบ และ ให้สมาชิกนำเอกสารให้แก่สหกรณ์ดังต่อไปนี้

(1) สำเนาทะเบียนบ้าน

(2) สำเนาบัตรประจำตัวข้าราชการหรือบัตรประชาชน

(3) เอกสารอื่นตามที่คณะกรรมการกำหนด

4. **สวัสดิการช่วยเหลือและสงเคราะห์ครบครัวสมาชิก (ส.ค.ส.)**

สมาชิกที่มีสิทธิ์จะได้รับเงินสวัสดิการนี้ ในปีที่เสียชีวิต จะต้องไม่เป็นผู้ผิดนัดการชำระหนี้ไม่ว่าจะเป็นเงินต้นหรือดอกเบี้ย และผิดนัดส่งค่าหุ้น กรณีที่ชำระหนี้ปกติให้ได้รับเงินสวัสดิการดังนี้

- เป็นสมาชิก ไม่เกิน 5 ปี จ่ายให้ทายาท 40,000 บาท

- เป็นสมาชิก เกินกว่า 5 ปี แต่ไม่เกิน 10 ปี จ่ายให้ทายาท 60,000 บาท

- เป็นสมาชิก เกินกว่า 10 ปี แต่ไม่เกิน 15 ปี จ่ายให้ทายาท 80,000 บาท

- เป็นสมาชิก เกินกว่า 15 ปี แต่ไม่เกิน 20 ปี จ่ายให้ทายาท 100,000 บาท

- เป็นสมาชิก เกินกว่า 20 ปี แต่ไม่เกิน 25 ปี จ่ายให้ทายาท 130,000 บาท

- เป็นสมาชิก เกินกว่า 25 ปี จ่ายเพิ่มให้ปีละ 10,000 บาท

กรณีที่ประนอมหนี้ และชำระหนี้ตามข้อตกลง ไม่ถือว่าเป็นผู้ผิดนัดชำระหนี้

การนับอายุการเป็นสมาชิก ถ้าเศษของปีเกินกว่า ๖ เดือน ให้นับ เป็น ๑ ปี

กรณีสมาชิกที่โอนสมาชิกภาพมาจากสหกรณ์อื่น ไม่ให้นับตามอายุการเป็นสมาชิกจากสหกรณ์เดิม ยกเว้นกรณีที่เคยเป็นสมาชิกสหกรณ์ออมทรัพย์ครูชัยภูมิ จำกัด ที่โอนไปเป็นสมาชิกสหกรณ์อื่น โอนกลับมาเป็นสมาชิกสหกรณ์ออมทรัพย์ครูชัยภูมิ จำกัด อีกครั้ง ให้นับอายุการเป็นสมาชิกต่อจากที่เคยเป็นอยู่ก่อนโอนไป

**การรับเงิน**

1. เมื่อสมาชิกถึงแก่ความตาย สหกรณ์จะจ่ายเงินให้แก่ทายาทตามตามลำดับก่อนหลัง

2. ทายาทผู้ขอรับเงินจะต้องยื่นเรื่องขอรับเงิน โดยแนบเอกสารประกอบ ดังนี้

- คำขอรับเงินตามแบบที่สหกรณ์กำหนด

- มรณะบัตร

- ทะเบียนบ้าน

- ทะเบียนสมรส

- บัตรประจำตัวของผู้ขอรับเงิน

- เอกสารที่จำเป็นอื่น ๆ (ถ้ามี)

เอกสารให้ถ่ายและรับรองสำเนามา ๑ ฉบับ จะคืนต้นฉบับให้เมื่อได้ทำการตรวจสอบแล้ว

กรณีสมาชิกถึงแก่ความตาย ไม่มีทายาทยื่นคำขอรับเงินภายใน ๑๒๐ วัน นับตั้งแต่วันถึงแก่ความตาย ให้ถือว่าหมดสิทธิ์ได้รับเงินสวัสดิการ

5. **สวัสดิการเพื่อความมั่นคงของสหกรณ์**

- สมาชิกสหกรณ์เสียชีวิตปกติ สหกรณ์จ่ายเงินจัดการศพให้ทายาท

100,000 บาท

- กรณีเสียชีวิตเพราะอุบัติเหตุ สหกรณ์จ่ายเป็นค่าจัดการศพให้ทายาท

300,000 บาท

- เงินจัดการศพให้จ่ายให้ทายาท ตามเกณฑ์ ดังนี้

(1) กรณีสมาชิกผู้ตายไม่มีหนี้ต่อสหกรณ์ ให้แบ่งจ่ายเป็น 2 งวด

งวดละเท่า ๆ กัน

(2) กรณีสมาชิกผู้ตายมีหนี้ต่อสหกรณ์ ให้หักชำระหนี้สหกรณ์ก่อน

เงินที่เหลือจึงจ่ายให้ทายาทรับไป

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***